CELEX: 61964CJ0033
Language: da
Date: 1965-03-11
Title: Domstolens Dom af 11. marts 1965. # Betriebskrankenkasse der Heseper Torfwerk GmbH mod Egberdina Koster (født van Dijk). # Anmodning om præjudiciel afgørelse: Arrondissementsrechtbank Assen - Nederlandene. # Sag 33-64.

DOMSTOLENS DOM
   AF 11. MARTS 1965
   
      Betriebskrankenkasse der Heseper Torfwerk GmbH
   
   
      mod Egberdina Koster (født Van Dijk)
   
   
      (anmodning om præjudiciel afgørelse indgivet af Arrondissementsrechtsbank Assen)
   
   Sag 33/64
   Processprog: Nederlandsk
   
   Angående:
   Fortolkningen af visse bestemmelser i forordning nr. 3 fra Rådet for Det europæiske økonomiske Fællesskab om social sikring af vandrende arbejdstagere (JO af 16. 12. 1958, s. 561 f).
   Domskonklusion:
   
            1.
         
         
            Bestemmelserne i artikel 52, stk. 1 i EØF-Rådets forordning nr. 3 om social sikring af vandrende arbejdstagere (JO af 16. 12. 1958, s. 561 f) gælder allerede, inden der mellem de pågældende medlemsstater afsluttes en sådan bilateral aftale, som er nævnt i denne artikels stk. 2.
         
      
            2.
         
         
            Disse bestemmelser finder anvendelse, når en arbejdstager, der i henhold til en medlemsstats lovgivning har ret til en af de i artikel 2 i forordning nr. 3 nævnte ydelser for skade lidt på en anden medlemsstats område, hvad enten skaden har forbindelse med hans arbejde eller ej, har et krav mod tredjemand på erstatning for denne skade.
         
      Generaladvokatens forslag til afgørelse :
   Se forslag til afgørelse fremsat i sag 31/64.
   Sammendrag
   Fri bevægelighed for personer — vandrende arbejdstagere — forsikring — ydelser der skal udredes i medfør af én medlemsstats lovgivning for skader, indtruffet på en anden stats område — de forpligtede institutioners krav mod en erstatningspligtig tredjemand — anvendelse af de herhenhørende bestemmelser
   (EØF-Rådets forordning nr. 3, artikel 52)
   
            a)
         
         
            Jf. sammendrag nr. 2 a i sag 31/64.
         
      
            b)
         
         
            Bestemmelserne i artikel 52 i forordning nr. 3 gælder for grænsearbejdere.
         
      
            c)
         
         
            Bestemmelserne i den nævnte artikels stk. 1 finder anvendelse, når en arbejdstager, der i henhold til en medlemsstats lovgivning har ret til en af de i artikel 2 i for ordning nr. 3 nævnte ydelser for skade lidt på en anden medlemsstats område, hvad enten skaden har forbindelse med hans arbejde eller ej, på denne anden stats område har et krav mod tredjemand på erstatning for nævnte skade.
            Jf. sammendrag nr. 2 b i sag 31/64.